## Odluka o provođenju međunarodnih mjera ograničavanja utvrđenih Rezolucijom Vijeća sigurnosti Ujedinjenih naroda 1973 (2011) te odlukama Vijeća Europske unije 2011/137/ZVSP i 2011/178/ZVSP u svezi sa situacijom u Velikoj Socijalističkoj Narodnoj Libijskoj Arapskoj Džamahiriji

### NN 80/2011 (13.7.2011.), Odluka o provođenju međunarodnih mjera ograničavanja utvrđenih Rezolucijom Vijeća sigurnosti Ujedinjenih naroda 1973 (2011) te odlukama Vijeća Europske unije 2011/137/ZVSP i 2011/178/ZVSP u svezi sa situacijom u Velikoj Socijalističkoj Narodnoj Libijskoj Arapskoj Džamahiriji

VLADA REPUBLIKE HRVATSKE

1711

Na temelju članka 4. Zakona o međunarodnim mjerama ograničavanja (»Narodne novine«, broj 139/2008), Vlada Republike Hrvatske je na sjednici održanoj 1. srpnja 2011. godine donijela

ODLUKU

O PROVOĐENJU MEĐUNARODNIH MJERA OGRANIČAVANJA UTVRĐENIH REZOLUCIJOM VIJEĆA SIGURNOSTI UJEDINJENIH NARODA 1973 (2011) TE ODLUKAMA VIJEĆA EUROPSKE UNIJE 2011/137/ZVSP I 2011/178/ZVSP U SVEZI SA SITUACIJOM U VELIKOJ SOCIJALISTIČKOJ NARODNOJ LIBIJSKOJ ARAPSKOJ DŽAMAHIRIJI

I.

Ovom Odlukom provode se međunarodne mjere ograničavanja s obzirom na stanje u Velikoj Socijalističkoj Narodnoj Libijskoj Arapskoj Džamahiriji (u daljnjem tekstu: Libija), utvrđene Rezolucijom Vijeća sigurnosti Ujedinjenih naroda 1973 (2011), od 17. ožujka 2011. godine, te odlukama Vijeća Europske unije 2011/137/ZVSP, od 28. veljače 2011. godine i 2011/178/ZVSP, od 23. ožujka 2011. godine, kojima se Republika Hrvatska pridružila u sklopu suradnje s Europskom unijom u području Zajedničke vanjske i sigurnosne politike.

II.

Državljanima Republike Hrvatske zabranjeno je neposredno ili posredno prodavati, nabavljati, prenositi ili izvoziti oružje i srodni materijal svih vrsta u Libiju, uključujući oružje i streljivo, vojna vozila i opremu, paravojnu opremu i rezervne dijelove za sve navedeno te opremu koja bi se mogla upotrijebiti za unutarnju represiju, što bi moglo biti počinjeno s teritorija Republike Hrvatske ili uporabom plovila ili zrakoplova pod hrvatskom zastavom, neovisno o tome potječe li navedeno s teritorija Republike Hrvatske.

Zabranjeno je:

(a) osigurati, neposredno ili posredno, tehničku pomoć, izobrazbu ili drugu pomoć, uključujući osiguranje naoružanog plaćeničkog osoblja, koja je povezana s vojnim aktivnostima ili osiguranjem, održavanjem ili uporabom predmeta iz stavka 1. ove točke bilo kojoj fizičkoj ili pravnoj osobi, subjektu ili tijelu u Libiji, ili za uporabu u toj zemlji;

(b) osigurati, neposredno ili posredno, financiranje ili financijsku pomoć koja je povezana s vojnim aktivnostima ili osiguranjem, održavanjem ili uporabom predmeta iz stavka 1. ove točke bilo kojoj fizičkoj ili pravnoj osobi, subjektu ili tijelu u Libiji, ili za uporabu u toj zemlji;

(c) sudjelovati, svjesno i namjerno, u aktivnostima čiji je cilj zaobići zabrane iz točaka (a) ili (b).

III.

Zabranjuju se letovi zrakoplova pod hrvatskom zastavom u zračni prostor Libije.

Stavak 1. ove točke ne primjenjuje se na letove čija je isključiva svrha humanitarna, npr. osiguranje ili omogućavanje osiguranja pomoći, uključujući prijevoz medicinske opskrbe, hrane, humanitarnih radnika i s tim povezanu pomoć ili evakuaciju stranih državljana iz Libije, kao ni na letove koji su odobreni u skladu sa stavkom 4. ili stavkom 8. Rezolucije Vijeća sigurnosti Ujedinjenih naroda 1973 (2011), te na druge letove za koje nadležno državno tijelo Republike Hrvatske, u skladu s odobrenjem iz stavka 8. Rezolucije Vijeća sigurnosti Ujedinjenih naroda 1973 (2011), smatra da su potrebni zbog koristi libijskome stanovništvu.

Republika Hrvatska će svim zrakoplovima koji su registrirani u Libiji ili su u vlasništvu libijskih državljana ili trgovačkih društava, ili koji njima upravljaju, odbiti dozvolu za uzlijetanje s njenog teritorija, slijetanje na njen teritorij ili prelijetanje preko njega, osim ako određeni let nije prethodno odobrio Odbor za sankcije Ujedinjenih naroda ili u slučaju prisilnoga slijetanja.

Republika Hrvatska će svim zrakoplovima odbiti dozvolu za uzlijetanje s njenog teritorija, slijetanje na njen teritorij ili prelijetanje preko njega, ako ima informacije na temelju kojih utemeljeno sumnja da zrakoplov sadržava predmete čija je nabava, prodaja ili prijenos zabranjen u skladu s ovom Odlukom, uključujući osiguranje naoružanoga plaćeničkog osoblja, osim u slučaju prisilnoga slijetanja.

IV.

Zabranjeno je:

(a) neposredno ili posredno prodavati, nabavljati, prenositi ili izvoziti opremu iz Priloga V. ove Odluke, koja bi se mogla upotrijebiti za unutarnju represiju, neovisno o tome odakle potječe, bilo kojoj osobi, subjektu ili tijelu u Libiji, ili za uporabu u toj zemlji;

(b) sudjelovati, svjesno i namjerno, u aktivnostima čiji je cilj zaobići zabrane iz točke (a) ili je njihova posljedica zaobilaženje tih zabrana.

Zabranjeno je kupovati, uvoziti ili prevoziti iz Libije opremu iz Priloga V. ove Odluke, koja bi se mogla upotrijebiti za unutarnju represiju, neovisno o tome potječe li dotični predmet iz Libije ili ne.

Stavak 1. ove točke ne primjenjuje se na zaštitnu odjeću, uključujući zaštitne prsluke i vojne kacige, koje isključivo za svoju osobnu uporabu privremeno u Libiju izvozi osoblje Ujedinjenih naroda, osoblje Europske unije ili njezinih država članica, predstavnici medija i humanitarni djelatnici, djelatnici razvojne pomoći i s tim djelatnostima povezano osoblje.

Ministarstvo gospodarstva, rada i poduzetništva može, odstupajući od stavka 1. ove točke, odobriti prodaju, nabavu, prijenos ili izvoz opreme koja se može upotrijebiti za unutarnju represiju, pod uvjetima koje smatra odgovarajućima, ako utvrdi da je takva oprema namijenjena isključivo humanitarnoj i zaštitnoj uporabi.

V.

Zabranjeno je:

(a) neposredno ili posredno osigurati tehničku pomoć povezanu s robom i tehnologijom navedenom u Prilogu V. ove Odluke ili s njenom nabavom, proizvodnjom, održavanjem i uporabom svim osobama, subjektima ili tijelima u Libiji, ili za uporabu u toj zemlji;

(b) neposredno ili posredno osigurati tehničku pomoć ili posredničke usluge povezane s takvom opremom koja bi se mogla upotrijebiti za unutarnju represiju kako je navedeno u Prilogu V. ove Odluke, svim osobama, subjektima ili tijelima u Libiji, ili za uporabu u toj zemlji;

(c) osigurati, neposredno ili posredno, financiranje ili financijsku pomoć koja je povezana s robom i tehnologijom navedenom u Prilogu IV. (Popis robe vojne namjene) i Prilogu V. (Popis neubojitih vojnih sredstava) Uredbe o određivanju robe koja se izvozi i uvozi na temelju dozvola (Narodne novine, broj 77/2010) ili Prilogu V. ove Odluke, uključujući ponajprije subvencije, zajmove i osiguranje kreditnih izvoznih poslova za svaku prodaju, nabavu, prijenos ili izvoz takvih predmeta ili za svako osiguranje povezane tehničke pomoći, svim osobama, subjektima ili tijelima u Libiji, ili za uporabu u toj zemlji;

(d) sudjelovati, svjesno i namjerno, u aktivnostima čiji je cilj zaobići zabrane iz točaka (a) do (c) ili je njihova posljedica zaobilaženje tih zabrana.

Izuzetno od stavka 1. ove točke, te se zabrane ne primjenjuju na osiguranje tehničke pomoći, financiranja i financijske pomoći povezane s neubojitom vojnom opremom koja je namijenjena isključivo humanitarnoj i zaštitnoj uporabi ili na drugu prodaju i nabavu oružja i povezanog materijala koje je unaprijed odobrio Odbor za sankcije Ujedinjenih naroda.

Izuzetno od stavka 1. ove točke, Ministarstvo gospodarstva, rada i poduzetništva može odobriti osiguranje tehničke pomoći, financiranja i financijske pomoći povezane s opremom koja bi se mogla upotrijebiti za unutarnju represiju, pod uvjetima koje smatra odgovarajućima, ako utvrdi da je takva oprema namijenjena isključivo humanitarnoj i zaštitnoj uporabi.

VI.

Državljanima Republike Hrvatske zabranjena je nabava predmeta iz točke II. stavka 1. ove Odluke iz Libije uporabom plovila ili zrakoplova pod hrvatskom zastavom, neovisno o tome potječu li s teritorija Libije ili ne.

VII.

Republika Hrvatska će u skladu sa svojim zakonodavstvom i međunarodnim pravom, ponajprije pravom mora i odgovarajućim međunarodnim sporazumima o civilnom zrakoplovstvu, na svojem teritoriju kao i svojim morskim i zračnim lukama pregledavati svaki teret koji ulazi u Libiju ili izlazi iz nje, ako ima informacije na temelju kojih utemeljeno sumnja da teret sadržava predmete čija je nabava, prodaja ili prijenos zabranjen u skladu s ovom Odlukom.

Ako Republika Hrvatska otkrije predmet čija je nabava, prodaja ili prijenos u skladu s ovom Odlukom zabranjen, oduzima ga i uklanja tako da ga uništava, čini neuporabivim, pohranjuje ili šalje na uništavanje u državu koja nije država podrijetla ni odredišna država.

Republika Hrvatska će surađivati s međunarodnom zajednicom, u skladu sa svojim nacionalnim zakonodavstvom, pri pregledima i uklanjanju koji se obavljaju na temelju stavaka 1. i 2. ove točke.

Od zrakoplova i morskih plovila koja prevoze teret u Libiju i iz nje, za svu robu koja se unese u Republiku Hrvatsku ili iz nje iznese, traže se dodatne informacije prije dolaska ili prije odlaska.

VIII.

Republika Hrvatska zabranjuje ulaz na svoj teritorij ili prijelaz preko njega:

a) osobama navedenima u Prilogu I. ove Odluke, koji sadrži popis osoba određenih rezolucijama Vijeća sigurnosti Ujedinjenih naroda 1970 (2011) i 1973 (2011), odnosno drugim osobama koje je odredilo Vijeće sigurnosti ili Odbor, u skladu sa stavkom 22. Rezolucije Vijeća sigurnosti Ujedinjenih naroda 1970 (2011), odnosno stavkom 23. Rezolucije Vijeća sigurnosti Ujedinjenih naroda 1973 (2011);

b) osobama koje surađuju ili sudjeluju pri naručivanju, nadzoru ili na koji drugi način usmjeravaju počinjenja teških povreda ljudskih prava u Libiji tako da surađuju ili sudjeluju u planiranju, zapovijedanju, naređivanju ili vođenju napada i pritom krše međunarodno pravo, uključujući zračne napade na civilno stanovništvo i objekte, ili djeluju za njih i u njihovo ime, ili prema njihovim uputama, koje je utvrdilo Vijeće Europske unije odlukama 2011/137/ZVSP i 2011/178/ZVSP, a koje su navedene u Prilogu II. ove Odluke.

IX.

Zamrzavaju se sva financijska sredstva i druga imovina koja je u vlasništvu ili je neposredno ili posredno nadziru sljedeće osobe ili subjekti:

a) osobe ili subjekti navedeni u Prilogu III. ove Odluke, koji sadrži popis osoba i subjekata određenih rezolucijama Vijeća sigurnosti Ujedinjenih naroda 1970 (2011) i 1973 (2011), odnosno druge osobe i subjekti koje je odredilo Vijeće sigurnosti ili Odbor, u skladu sa stavkom 22. Rezolucije Vijeća sigurnosti Ujedinjenih naroda 1970 (2011), odnosno stavcima 19. i 23. Rezolucije Vijeća sigurnosti Ujedinjenih naroda 1973 (2011);

b) osobe i subjekti koje surađuju ili sudjeluju pri naručivanju, nadzoru ili na koji drugi način usmjeravaju počinjenja teških povreda ljudskih prava u Libiji, tako da surađuju ili sudjeluju u planiranju, zapovijedanju, naređivanju ili vođenju napada i pritom krše međunarodno pravo, uključujući zračne napade na civilno stanovništvo i objekte, ili libijske vlasti, ili osobe i subjekti koji su kršili ili su pomagali pri kršenju odredaba Rezolucije Vijeća sigurnosti 1970 (2011), ili osobe ili subjekti koji djeluju u njihovo ime ili prema njihovim uputama, ili osobe koje su u njihovom vlasništvu ili pod njihovim nadzorom, koje je utvrdilo Vijeće Europske unije odlukama 2011/137/ZVSP i 2011/178/ZVSP, a koje su navedene u Prilogu IV. ove Odluke.

Osobama ili subjektima iz stavka 1. ove točke ne smiju se, neposredno ili posredno, dati na raspolaganje sredstva ili imovina, niti od njih smiju imati koristi.

X.

Svi izuzeci od režima zabrane ulaska na teritorij Republike Hrvatske ili prijelaza preko njega osobama navedenima u prilozima I. i II. ove Odluke, odnosno od zamrzavanja imovine osobama ili subjektima navedenim u prilozima III. i IV. ove Odluke, predviđeni Odlukom o provođenju mjera utvrđenih Rezolucijom Vijeća sigurnosti Ujedinjenih naroda 1970 (2011) u svezi sa situacijom u Velikoj Socijalističkoj Narodnoj Libijskoj Arapskoj Džamahiriji, klase: 004-01/11-01/04, urbroja: 5030106-11-1, od 2. travnja 2011. godine i Rezolucijom Vijeća sigurnosti Ujedinjenih naroda 1973 (2011), od 17. ožujka 2011. godine, važeći su i primjenjuju se i u skladu s ovom Odlukom.

Nadležno državno tijelo može dozvoliti ulazak na teritorij Republike Hrvatske ili prijelaz preko njena teritorija osobama s popisa navedenog u Prilogu II. ove Odluke, u slučajevima kad je to opravdano iz humanitarnih razloga, a pogotovo u funkciji političkog dijaloga koji promiče demokraciju, ljudska prava i vladavinu prava u Libiji.

Nadležno će tijelo o izdanom odobrenju obavijestiti Ministarstvo vanjskih poslova i europskih integracija.

XI.

Za provedbu ove Odluke nadležna su tijela državne uprave i tijela s javnim ovlastima te druge pravne ili fizičke osobe u okviru svoje nadležnosti, a u skladu s člankom 10. Zakona o međunarodnim mjerama ograničavanja, te sukladno Odluci o načinu provođenja međunarodnih mjera ograničavanja raspolaganja imovinom, klase: 004-01/11-01/06, urbroja: 5030109-11-1, od 8. travnja 2011. godine.

XII.

Prilozi I., II., III., IV. i V. sastavni su dio ove Odluke.

Svaka daljnja promjena u prilozima ažurirat će se putem mrežne stranice Ministarstva vanjskih poslova i europskih integracija (http://mvpei.hr/sankcije).

XIII.

Ova Odluka stupa na snagu danom objave u »Narodnim novinama«.

Klasa: 004-01/011-01/10

Urbroj: 5030106-11-1

Zagreb, 1. srpnja 2011.

Predsjednica
Jadranka Kosor, dipl. iur., v. r.

PRILOG I.

Popis osoba kojima je zabranjen ulazak na teritorij Republike Hrvatske ili prijelaz preko njega u skladu s rezolucijama Vijeća sigurnosti Ujedinjenih naroda

1. AL-BAGHDADI, Dr. Abdulqader Mohammed

Broj putovnice: B010574. Datum rođenja: 1. 7. 1950.

Voditelj Ureda za vezu Revolucionarnih odbora. Revolucionarni odbori umiješani su u nasilje prema prosvjednicima.

Datum uvrštenja na popis UN-a: 26. 2. 2011.

2. DIBRI, Abdulqader Yusef

Datum rođenja: 1946. Mjesto rođenja: Houn, Libija.

Načelnik osobnog osiguranja Muammara Qadhafija. Odgovoran za sigurnost režima. U prošlosti je upravljao nasiljem prema prosvjednicima.

Datum uvrštenja na popis UN-a: 26. 2. 2011.

3. DORDA, Abu Zayd Umar

Direktor Organizacije za vanjsku sigurnost. Lojalan režimu. Načelnik vanjske obavještajne agencije.

Datum uvrštenja na popis UN-a: 26. 2. 2011.

4. JABIR, general bojnik Abu Bakr Yunis

Datum rođenja: 1952. Mjesto rođenja: Jalo, Libija.

Ministar obrane. Odgovoran za postupanje oružanih snaga.

Datum uvrštenja na popis UN-a: 26. 2. 2011.

5. MATUQ, Matuq Mohammed

Datum rođenja: 1956. Mjesto rođenja: Khoms, Libija.

Tajnik za komunalne službe. Visoki dužnosnik režima. Povezanost s revolucionarnim odborima. U prošlosti bio umiješan u progon protivnika režima i u nasilje.

Datum uvrštenja na popis UN-a: 26. 2. 2011.

6. QADHAF Al-dam, Sayyid Mohammed

Datum rođenja: 1948. Mjesto rođenja: Sirte, Libija.

Bratić Muammara Qadhafija. U osamdesetim godinama dvadesetog stoljeća, Sayyid je bio umiješan u ubojstva protivnika režima i navodno je odgovoran za brojne smrtne žrtve u Europi. Smatra se također da je bio umiješan u nabavu oružja.

Datum uvrštenja na popis UN-a: 26. 2. 2011.

7. QADHAFI, Aisha Muammar

Datum rođenja: 1978. Mjesto rođenja: Tripoli, Libija.

Kćer Muammara Qadhafija. Bliske veze s režimom.

Datum uvrštenja na popis UN-a: 26. 2. 2011.

8. QADHAFI, Hannibal Muammar

Broj putovnice: B.002210. Datum rođenja: 20. 9. 1975. Mjesto rođenja: Tripoli, Libija.

Sin Muammara Qadhafija. Bliske veze s režimom.

Datum uvrštenja na popis UN-a: 26. 2. 2011.

9. QADHAFI, Khamis Muammar

Datum rođenja: 1978. Mjesto rođenja: Tripoli, Libija.

Sin Muammara Qadhafija. Bliske veze s režimom. Zapovijedanje vojnim postrojbama umiješanim u gušenje prosvjeda.

Datum uvrštenja na popis UN-a: 26. 2. 2011.

10. QADHAFI, Mohammed Muammar

Datum rođenja: 1970. Mjesto rođenja: Tripoli, Libija.

Sin Muammara Qadhafija. Bliske veze s režimom.

Datum uvrštenja na popis UN-a: 26. 2. 2011.

11. QADHAFI, Muammar Mohammed Abu Minyar

Datum rođenja: 1942. Mjesto rođenja: Sirte, Libija.

Vođa revolucije, Vrhovni zapovjednik oružanih snaga. Odgovornost za davanje naredbe za gušenje prosvjeda, povrede ljudskih prava.

Datum uvrštenja na popis UN-a: 26. 2. 2011.

12. QADHAFI, Mutassim

Datum rođenja: 1976. Mjesto rođenja: Tripoli, Libija.

Savjetnik za nacionalnu sigurnost. Sin Muammara Qadhafija. Bliske veze s režimom.

Datum uvrštenja na popis UN-a: 26. 2. 2011.

13. QADHAFI, Saadi

Broj putovnice: 014797. Datum rođenja: 25. 5. 1973. Mjesto rođenja: Tripoli, Libija.

Zapovjednik posebnih snaga. Sin Muammara Qadhafija. Bliske veze s režimom.

Zapovijedanje vojnim postrojbama umiješanim u gušenje prosvjeda.

Datum uvrštenja na popis UN-a: 26. 2. 2011.

14. QADHAFI, Saif al-Arab

Datum rođenja: 1982. Mjesto rođenja: Tripoli, Libija.

Sin Muammara Qadhafija. Bliske veze s režimom.

Datum uvrštenja na popis UN-a: 26. 2. 2011.

15. QADHAFI, Saif al-Islam

Broj putovnice: B014995. Datum rođenja: 25. 6. 1972. Mjesto rođenja: Tripoli, Libija.

Direktor Zaklade Qadhafi. Sin Muammara Qadhafija. Bliske veze s režimom. Izjave kojima se javno raspiruje i potiče nasilje prema prosvjednicima.

Datum uvrštenja na popis UN-a: 26. 2. 2011.

16. AL-SENUSSI, pukovnik Abdullah

Datum rođenja: 1949. Mjesto rođenja: Sudan.

Ravnatelj vojno obavještajne službe. Umiješanost vojnoobavještajne službe u gušenje prosvjeda. Sumnja se da je u prošlosti među ostalim bio umiješan u pokolj u zatvoru Abu Selim. Osuđen in absentia za bombaški napad na letu društva UTA. Šogor Muammara Qadhafija.

Datum uvrštenja na popis UN-a: 26. 2. 2011.

17. AL QADHAFI, Quren Salih Quren

Libijski veleposlanik u Čadu. Trenutačno je u mjestu Sabha. Sudjelovao je neposredno u novačenju i koordiniranju plaćenih vojnika za režim.

Datum uvrštenja na popis UN-a: 17. 3. 2011.

18. AL KUNI, Colonel Amid Husain

Guverner u mjestu Ghat (južna Libija). Sudjelovao je neposredno u novačenju i koordiniranju plaćenika.

Datum uvrštenja na popis UN-a: 17. 3. 2011.

PRILOG II.

Popis osoba kojima je zabranjen ulazak na teritorij Republike Hrvatske ili prijelaz preko njega u skladu s odlukama Vijeća Europske unije

|  |  |  |  |  |
| --- | --- | --- | --- | --- |
|  | Ime (i mogući nadimci) | Podaci za utvrđivanje identiteta | Razlozi | Datum uvrštenja na popis |
| 1. | ABDULHAFIZ, pukovnik Mas’ud | Funkcija: Zapovjednik oružanih snaga | Treći u liniji zapovijedanja oružanih snaga. Važna uloga u vojnoobavještajnoj službi. | 28. 2. 2011. |
| 2. | ABDUSSALAM, Abdussalam Mohammed | Funkcija: voditelj aktivnosti za borbu protiv terorizma u Organizaciji za vanjsku sigurnost Datum rođenja: 1952. Mjesto rođenja: Tripoli, Libija | Istaknut član revolucionarnoga odbora. Bliski suradnik Muammara QADHAFIJA. | 28. 2. 2011. |
| 3. | ABU SHAARIYA | Funkcija: zamjenik voditelja organizacije za vanjsku sigurnost | Istaknut dužnosnik režima. Šogor Muammara QADHAFIJA. | 28. 2. 2011. |
| 4. | ASHKAL, Al-Barrani | Funkcija: zamjenik ravnatelja vojno obavještajne službe | Visoki dužnosnik režima. | 28. 2. 2011. |
| 5. | ASHKAL, Omar | Funkcija: vođa pokreta revolucionarnih odbora. Mjesto rođenja: Sirte, Libija | Revolucionarni odbori umiješani u nasilje protiv prosvjednika. | 28. 2. 2011. |
| 6. | QADHAF AL-DAM, Ahmed Mohammed | Datum rođenja: 1952. Mjesto rođenja: Egipat | Bratić Muammara QADHAFIJA. Vjeruje se da je od 1995. zapovijedao elitnim vojnim bataljunom zaduženom za osobnu sigurnost Qadhafija i da je imao ključnu ulogu u organizaciji za vanjsku sigurnost. Sudjelovao u planiranju operacija protiv libijskih protivnika režima u inozemstvu i bio neposredno uključen u terorističke aktivnosti. | 28. 2. 2011. |
| 7. | AL-BARASSI, Safia Farkash | Datum rođenja: 1952. Mjesto rođenja: Al Bayda, Libija | Supruga Muammara QADHAFIJA. Tijesna povezanost s režimom. | 28. 2. 2011. |
| 8. | SALEH, Bachir | Datum rođenja: 1946. Mjesto rođenja: Traghen | Šef Qadhafijeva kabineta. Tijesna povezanost s režimom. | 28. 2. 2011. |
| 9. | General TOHAMI, Khaled | Datum rođenja: 1946. Mjesto rođenja: Genzur | Ravnatelj službe za unutarnju sigurnost. Tijesna povezanost s režimom. | 28. 2. 2011. |
| 10. | FARKASH, Mohammed Boucharaya | Datum rođenja: 1.7.1949. Mjesto rođenja: Al-Bayda | Ravnatelj obavještajne službe u uredu za vanjsku sigurnost. Tijesna povezanost s režimom. | 28. 2. 2011. |
| 11. | EL-KASSIM ZOUAI, Mohamed Abou |  | Generalni sekretar Generalnoga narodnog kongresa; umiješan u nasilje protiv prosvjednika | 21. 3. 2011. |
| 12. | AL-MAHMOUDI, Baghdadi |  | Predsjednik vlade pukovnika Qadhafija; umiješan u nasilje protiv prosvjednika | 21. 3. 2011. |
| 13. | HIJAZI, Mohamad Mahmoud |  | Ministar za zdravstvo i okoliš u vladi pukovnika Qadhafija; umiješan u nasilje protiv prosvjednika | 21. 3. 2011. |
| 14. | ZLITNI, Abdelhaziz |  | Ministar za planiranje i financije u vladi pukovnika Qadhafija; umiješan u nasilje protiv prosvjednika | 21. 3. 2011. |
| 15. | HOUEJ, Mohamad Ali |  | Ministar za industriju, gospodarstvo i trgovinu u vladi pukovnika Qadhafija; umiješan u nasilje protiv prosvjednika | 21. 3. 2011. |
| 16. | AL-GAOUD, Abdelmajid |  | Ministar za poljoprivredu, životinjske i pomorske izvore u vladi pukovnika Qadhafija | 21. 3. 2011. |
| 17. | AL-CHARIF, Ibrahim Zarroug |  | Ministar za socijalne predmete u vladi pukovnika Qadhafija; umiješan u nasilje protiv prosvjednika | 21. 3. 2011. |
| 18. | FAKHIRI, Abdelkebir Mohamad |  | Ministar za obrazovanje, visoko školstvo i istraživanje u vladi pukovnika Qadhafija; umiješan u nasilje protiv prosvjednika | 21. 3. 2011. |
| 19. | ZIDANE, Mohamad Ali |  | Ministar za promet u vladi pukovnika Qadhafija; umiješan u nasilje protiv prosvjednika | 21. 3. 2011. |
| 20. | MANSOUR, Abdallah |  | Bliski suradnik pukovnika Qadhafija koji je imao vodeću ulogu u sigurnosnim službama i bivši ravnatelj radija i televizije; umiješan u nasilje protiv prosvjednika | 21. 3. 2011. |

PRILOG III.

Popis osoba i subjekata kojima je zamrznuta imovina u skladu s rezolucijama Vijeća sigurnosti Ujedinjenih naroda

1. QADHAFI, Aisha Muammar

Datum rođenja: 1978. Mjesto rođenja: Tripoli, Libija.

Kćerka Muammara Qadhafija. Tijesna povezanost s režimom.

Datum uvrštenja na popis UN-a: 26. 2. 2011.

2. QADHAFI, Hannibal Muammar

Broj putovnice: B.002210. Datum rođenja: 20. 9. 1975. Mjesto rođenja: Tripoli, Libija.

Sin Muammara Qadhafija. Tijesna povezanost s režimom.

Datum uvrštenja na popis UN-a: 26. 2. 2011.

3. QADHAFI, Khamis Muammar

Datum rođenja: 1978. Mjesto rođenja: Tripoli, Libija.

Sin Muammara Qadhafija. Tijesna povezanost s režimom. Zapovijedanje vojnim postrojbama umiješanim u gušenje prosvjeda.

Datum uvrštenja na popis UN-a: 26. 2. 2011.

4. QADHAFI, Muammar Mohammed Abu Minyar

Datum rođenja: 1942. Mjesto rođenja: Sirte, Libija.

Vođa revolucije, vrhovni zapovjednik oružanih snaga. Odgovornost za naređivanje gušenja prosvjeda, povrede ljudskih prava.

Datum uvrštenja na popis UN-a: 26. 2. 2011.

5. QADHAFI, Mutassim

Datum rođenja: 1976. Mjesto rođenja: Tripoli, Libija.

Savjetnik za nacionalnu sigurnost. Sin Muammara Qadhafija. Tijesna povezanost s režimom.

Datum uvrštenja na popis UN-a: 26. 2. 2011.

6. QADHAFI, Saif al-Islam

Direktor Zaklade Qadhafi. Broj putovnice: B014995. Datum rođenja: 25. 6. 1972. Mjesto rođenja: Tripoli, Libija. Sin Muammara Qadhafija. Tijesna povezanost s režimom. Izjave kojima se javno raspiruje i poziva na nasilje prema prosvjednicima.

Datum uvrštenja na popis UN-a: 26. 2. 2011.

7. DORDA, Abu Zayd Umar

Direktor Organizacije za vanjsku sigurnost. Lojalan režimu. Vođa vanjske obavještajne službe.

Datum uvrštenja na popis UN-a: 17. 3. 2011. (Datum uvrštenja na popis EU-a: 28. 2. 2011.).

8. JABIR, generalbojnik Abu Bakr Yunis

Datum rođenja: 1952. Mjesto rođenja: Jalo, Libija.

Ministar obrane. Odgovoran za djelovanje oružanih snaga.

Datum uvrštenja na popis UN-a: 17. 3. 2011. (Datum uvrštenja na popis EU-a: 28. 2. 2011.).

9. MATUQ, Matuq Mohammed

Datum rođenja: 1956. Mjesto rođenja: Khoms, Libija.

Sekretar za javne komunalije. Visoki član režima. Sudjelovao u revolucionarnim odborima. Sudjelovao je u progonu protivnika režima i u nasilju.

Datum uvrštenja na popis UN-a: 17. 3. 2011. (Datum uvrštenja na popis EU-a: 28. 2. 2011.).

10. QADHAFI, Mohammed Muammar

Datum rođenja: 1970. Mjesto rođenja: Tripoli, Libija.

Sin Muammara QADHAFIJA. Tijesna povezanost s režimom.

Datum uvrštenja na popis UN-a: 17. 3. 2011. (Datum uvrštenja na popis EU-a: 28. 2. 2011.).

11. QADHAFI, Saadi

Zapovjednik posebnih snaga

Sin Muammara QADHAFIJA. Tijesna povezanost s režimom. Zapovjednik vojnih jedinica koje su sudjelovale u nasilju protiv prosvjednika.

Datum rođenja: 27. 5. 1973. Mjesto rođenja: Tripoli, Libija. Broj putovnice: 014797.

Datum uvrštenja na popis UN-a: 17. 3. 2011. (Datum uvrštenja na popis EU-a: 28. 2. 2011.).

12. QADHAFI, Saif al-Arab

Sin Muammara QADHAFIJA. Tijesna povezanost s režimom.

Datum rođenja: 1982. Mjesto rođenja: Tripoli, Libija.

Datum uvrštenja na popis UN-a: 17.3.2011. (Datum uvrštenja na popis EU-a: 28. 2. 2011.).

13. AL-SENUSSI, Colonel Abdullah

Datum rođenja: 1949. Mjesto rođenja: Sudan.

Direktor vojne obavještajne službe. Odgovoran za umiješanost vojne obavještajne službe u nasilje protiv prosvjednika. Sumnja se da je sudjelovao u pokolju u zatvoru u mjestu Abu Selim. Osuđen in absentia za bombaški napad na letu UTA-e. Šogor Muammara QADHAFIJA.

Datum uvrštenja na popis UN-a: 17. 3. 2011. (Datum uvrštenja na popis EU-a: 28. 2. 2011.).

Subjekti

1. Central Bank of Libya

Pod nadzorom Muammara QADHAFIJA i njegove obitelji te potencijalni izvor financiranja režima.

Datum uvrštenja na popis UN-a: 17. 3. 2011. (Datum uvrštenja na popis EU-a: 10. 3. 2011.).

2. Libyan Investment Authority

Pod nadzorom Muammara QADHAFIJA i njegove obitelji te potencijalni izvor financiranja režima.

Također: Libyan Arab Foreign Investment Company (LAFICO)

1 Fateh Tower Office No. 99, 22nd Floor, Borgaida Street, Tripoli, 1103 Libya.

Datum uvrštenja na popis UN-a: 17. 3. 2011. (Datum uvrštenja na popis EU-a: 10. 3. 2011.).

3. Libyan Foreign Bank

Pod nadzorom Muammara QADHAFIJA i njegove obitelji te potencijalni izvor financiranja režima.

Datum uvrštenja na popis UN-a: 17. 3. 2011. (Datum uvrštenja na popis EU-a: 10. 3. 2011.).

4. Libyan Africa Investment Portfolio

Pod nadzorom Muammara QADHAFIJA i njegove obitelji te potencijalni izvor financiranja režima.

Jamahiriya Street, LAP Building, PO Box 91330, Tripoli, Libya.

Datum uvrštenja na popis UN-a: 17. 3. 2011. (Datum uvrštenja na popis EU-a: 10. 3. 2011.).

5. Libyan National Oil Corporation

Pod nadzorom Muammara QADHAFIJA i njegove obitelji te potencijalni izvor financiranja režima.

Bashir Saadwi Street, Tripoli, Tarabulus, Libija.

Datum uvrštenja na popis UN-a: 17. 3. 2011.

PRILOG IV.

Popis osoba i subjekata kojima je zamrznuta imovina u skladu s odlukama Vijeća Europske unije

|  |  |  |  |  |
| --- | --- | --- | --- | --- |
|  | Ime | Podaci za utvrđivanje identiteta | Razlozi | Datum uvrštenja na popis |
| 1. | ABDULHAFIZ,  pukovnik Mas’ud | Funkcija: Zapovjednik oružanih snaga | Treći u liniji zapovijedanja oružanih snaga. Važna uloga u vojno- -obavještajnoj službi. | 28. 2. 2011. |
| 2. | ABDUSSALAM, Abdussalam Mohammed | Funkcija: vođa aktivnosti za borbu protiv terorizma u službi za vanjsku sigurnost Datum rođenja: 1952. Mjesto rođenja: Tripoli, Libija | Istaknuti član revolucionarnoga odbora. Blizak suradnik Muammara QADHAFIJA. | 28. 2. 2011. |
| 3. | ABU SHAARIYA | Funkcija: zamjenik vođe službe za vanjsku sigurnost | Istaknuti član režima. Šogor Muammara QADHAFIJA. | 28. 2. 2011. |
| 4. | ASHKAL, Al-Barrani | Funkcija: zamjenik direktora vojno obavještajne službe | Visoki član režima. | 28. 2. 2011. |
| 5. | ASHKAL, Omar | Funkcija: vođa pokreta revolucionarnih odbora Mjesto rođenja: Sirte, Libija | Revolucionarni odbori umiješani u nasilje protiv prosvjednika. | 28. 2. 2011. |
| 6. | AL-BAGHDADI, Dr Abdulqader Mohammed | Funkcija: Ureda za vezu Revolucionarnih odbora. Putovnica br.: B010574 Datum rođenja: 01./07./1950. | Revolucionarni odbori umiješani u nasilje protiv prosvjednicima. | 28. 2. 2011. |
| 7. | DIBRI, Abdulqader Yusef | Funkcija: Načelnik osobnog osiguranja Muammara Qadhafija. Datum rođenja: 1946. Mjesto rođenja: Houn, Libija. | Odgovoran za sigurnost režima. U prošlosti je upravljao nasiljem protiv protivnika režima. | 28. 2. 2011. |
| 8. | QADHAF AL-DAM, Ahmed Mohammed | Datum rođenja: 1952. Mjesto rođenja: Egipat | Bratić Muammara QADHAFIJA. Vjeruje se da je od 1995. zapovijedao elitnim vojnim bataljunom zaduženom za osobnu sigurnost Qadhafija i da je imao ključnu ulogu u organizaciji za vanjsku sigurnost. Sudjelovao je u planiranju operacija protiv libijskih protivnika režima u inozemstvu i bio uključen neposredno u terorističke aktivnosti. | 28. 2. 2011. |
| 9. | QADHAF AL-DAM, Sayyid Mohammed | Datum rođenja: 1948. Mjesto rođenja: Sirte, Libija | Bratić Muammara QADHAFIJA. Tijekom 1980-ih Sayyid je sudjelovao u akciji atentata na protivnike režima i navodno odgovoran za brojne smrtne žrtve u Europi. Pretpostavlja se da je sudjelovao i u nabavi oružja. | 28. 2. 2011. |
| 10. | AL-BARASSI, Safia Farkash | Datum rođenja: 1952. Mjesto rođenja: Al Bayda, Libija | Supruga Muammara QADHAFIJA. Tijesna povezanost s režimom. | 28. 2. 2011. |
| 11. | SALEH, Bachir | Datum rođenja: 1946. Mjesto rođenja: Traghen | Šef kabineta Muammara QADHAFIJA. Tijesna povezanost s režimom. | 28. 2. 2011. |
| 12. | General TOHAMI, Khaled | Datum rođenja: 1946. Mjesto rođenja: Genzur | Direktor službe za unutarnju sigurnost. Tijesna povezanost s režimom. | 28. 2. 2011. |
| 13. | FARKASH, Mohammed Boucharaya | Datum rođenja: 1. srpnja 1949. Mjesto rođenja: Al-Bayda | Direktor obavještajne službe u uredu za vanjsku sigurnost. Tijesna povezanost s režimom. | 28. 2. 2011. |
| 14. | ZARTI, Mustafa | Datum rođenja 29. ožujka 1970., austrijski državljanin (putovnica broj P1362998, važi od 6. studenoga 2006. do 5. studenoga 2016.) | Tijesno povezan s režimom i zamjenik generalnoga direktora »Libyan Investment Authority« (Libijskoga državnog fonda), član uprave National Oil Corporation (Nacionalne naftne kompanije) i potpredsjednik First Energy Bank u Bahrainu. | 10. 3. 2011. |
| 15. | EL-KASSIM ZOUAI, Mohamed Abou |  | Generalni sekretar Generalnoga narodnog kongresa; umiješan u nasilje protiv prosvjednika | 21. 3. 2011. |
| 16. | AL-MAHMOUDI, Baghdadi |  | Predsjednik vlade pukovnika Qadhafija; umiješan u nasilje protiv prosvjednika | 21. 3. 2011. |
| 17. | HIJAZI, Mohamad Mahmoud |  | Ministar za zdravstvo i okoliš u vladi pukovnika Qadhafija; umiješan u nasilje protiv prosvjednika | 21. 3. 2011. |
| 18. | ZLITNI, Abdelhaziz | Datum rođenja: 1935. | Ministar za planiranje i financije u vladi pukovnika Qadhafija; umiješan u nasilje protiv prosvjednika | 21. 3. 2011. |
| 19. | HOUEJ, Mohamad Ali | Datum rođenja: 1949.  Mjesto rođenja: Al-Azizia (blizina Tripolija) | Ministar za industriju, gospodarstvo i trgovinu u vladi pukovnika Qadhafija; umiješan u nasilje protiv prosvjednika | 21. 3. 2011. |
| 20. | AL-GAOUD, Abdelmajid | Datum rođenja: 1943. | Ministar za poljoprivredu, životinjske i pomorske izvore u vladi pukovnika Qadhafija | 21. 3. 2011. |
| 21. | AL-CHARIF, Ibrahim Zarroug |  | Ministar za socijalna pitanja u vladi pukovnika Qadhafija; umiješan u nasilje protiv prosvjednika | 21. 3. 2011. |
| 22. | FAKHIRI, Abdelkebir Mohamad | Datum rođenja: 04. svibnja 1963.  Br. putovnice: B/014965 (važi do kraja 2013.) | Ministar za obrazovanje, visoko školstvo i istraživanje u vladi pukovnika Qadhafija; umiješan u nasilje protiv prosvjednika | 21. 3. 2011. |
| 23. | ZIDANE, Mohamad Ali | Datum rođenja: 1958. Br. putovnice: B/0105075 (važi do kraja 2013.) | Ministar za promet u vladi pukovnika Qadhafija; umiješan u nasilje protiv prosvjednika | 21. 3. 2011. |
| 24. | MANSOUR, Abdallah | Datum rođenja: 1954. Br. putovnice: B/014924 (važi do kraja 2013.) | Bliski suradnik pukovnika Qadhafija koji je imao vodeću ulogu u sigurnosnim službama i bivši ravnatelj radija i televizije; umiješan u nasilje protiv prosvjednika | 21. 3. 2011. |
| 25. | AL QADHAFI, Quren Salih Quren |  | Libijski veleposlanik u Čadu. Trenutačno se nalazi u mjestu Sabha. Neposredno sudjelovao u novačenju i koordiniranju plaćenih vojnika za režim. | 12. 4. 2011. |
| 26. | AL KUNI, pukovnik Amid Husain |  | Guverner Ghata (južna Libija). Neposredno umiješan u novačenje plaćenika. | 12. 4. 2011. |

Subjekti

|  |  |  |  |  |
| --- | --- | --- | --- | --- |
|  | Ime | Podaci za utvrđivanje identiteta | Razlozi | Datum uvrštenja na popis |
| 1. | Libyan Housing and Infrastructure Board (HIB) | Tajora, Tripoli, Libija osnovan vladinom odlukom broj 60/2006 (Legislation number: 60/2006 by Libyan General People’s Committee) Tel: +218 21 369 1840, Fax: +218 21 369 6447 http://www.hib.org.ly | Pod nadzorom Muammara Qadhafija i njegove obitelji i potencijalni izvor za financiranje režima. | 10. 3. 2011. |
| 2. | Economic and Social Development Fund (Fond za gospodarski i socijalni razvoj) (ESDF) | Qaser Bin Ghasher road Salaheddine Cross – BP: 93599 Libija-Tripoli Telefon: +218 21 490 8893 – Faks: +218 21 491 8893 – E-mail: info@esdf.ly | Pod nadzorom režima Muammara Qadhafija i potencijalni izvor financiranja toga režima | 21. 3. 2011. |
| 3. | Libyan Arab African Investment Company – LAAICO | Mrežna stranica: http://www.laaico.com Društvo osnovano 1981 76351 Janzour-Libya. 81370 Tripoli-Libija Tel: 00 218 (21) 4890146 – 4890586 – 4892613 Faks: 00 218 (21) 4893800 – 4891867 Mail: info@laaico.com | Pod nadzorom režima Muammara Qadhafija i potencijalni izvor financiranja toga režima | 21. 3. 2011. |
| 4. | QadhafiInternational Charity and Development Foundation (Qadhafi Međunarodni fond za dobrotvorne udruge i razvoj) | Kontaktni podaci uprave: Hay Alandalus – Jian St. – Tripoli – PoBox: 1101 – LIBYA Telefon: (+218) 214778301 – Fax: (+218) 214778766; e-mail: info@gicdf.org | Pod nadzorom režima Muammara Qadhafija i potencijalni izvor financiranja toga režima | 21. 3. 2011. |
| 5. | Fond Waatassimou (Waatassimou Foundation) | Sjedište u Tripoliju. | Pod nadzorom režima Muammara Qadhafija i potencijalni izvor financiranja toga režima. | 21. 3. 2011. |
| 6. | Libyan Jamahirya Broadcasting Corporation (Generalni ured libijske radiotelevizije) | Kontaktni podaci: tel.: 00 218 21 444 59 26; 00 21 444 59 00; telefaks: 00 218 21 340 21 07 http://www.ljbc.net; mail: info@ljbc.net | Javno poticanje mržnje i nasilja sudjelovanjem u kampanjama dezinformiranja javnosti | 21. 3. 2011. |
| 7. | Revolutionary Guard Corps (Revolucionarna straža) |  | Umiješan u nasilje protiv prosvjednika. | 21. 3. 2011. |
| 8. | National Commercial Bank | Orouba Street AlBayda, Libija telefon: +218 21-361-2429 Faks: +218 21-446-705 www.ncb.ly | National Commercial Bank je poslovna banka u Libiji. Banka je osnovana 1970. i ima sjedište u mjestu AlBayda u Libiji. Nalazi se u Tripoliju i i AlBaydi i ima podružnice u Libiji. U 100 % je vlasništvu države. | 21. 3. 2011. |
| 9. | Gumhouria Bank | Gumhouria Bank Building Omar Al Mukhtar Avenue Giaddal Omer Al Moukhtar P.O. Box 685 Tarabulus Tripoli Libija Tel: +218 21-333-4035 +218 21-444-2541 +218 21-444-2544 +218 21-333-4031 Fax: +218 21-444-2476 +218 21-333-2505 Email: info@gumhouria-bank.com.ly Website: www.gumhouria-bank.com.ly | Gumhouria Bank je poslovna banka u Libiji. U 100% je vlasništvu države. Banka je osnovana 2008. spajanjem banaka Al Ummah i Gumhouria. | 21. 3. 2011. |
| 10. | Sahara Bank | Sahara Bank Building First of September Street P.O. Box 270 Tarabulus Tripoli Libya Tel: +218 21-379-0022 Fax: +218 21-333-7922 Email: info@saharabank.com.ly Website: www.saharabank.com.ly | Sahara Bank je poslovna banka u Libiji. Država je vlasnik 81%. | 21. 3. 2011. |
| 11. | Azzawia (Azawiya) Refining | P.O. Box 6451 Tripoli Libija +218 023 7976 26778 http://www.arc.com.ly | Pod nadzorom režima Muammara Qadhafija i potencijalni izvor financiranja toga režima. | 23. 3. 2011. |
| 12. | Ras Lanuf Oil and Gas Processing Company (RASCO) | Ras Lanuf Oil and Gas Processing Company Building Ras Lanuf City P.O. Box 2323 Libya Tel: +218 21-360-5171 +218 21-360-5177 +218 21-360-5182 Fax: +218 21-360-5174 Email: info@raslanuf.ly Website: www.raslanuf.ly | Pod nadzorom režima Muammara Qadhafija i potencijalni izvor financiranja toga režima. | 23. 3. 2011. |
| 13. | Brega | Head Office: Azzawia / coast road P.O. Box Azzawia 16649 Tel: 2 – 625021-023 / 3611222 Fax: 3610818 Telex: 30460 / 30461 / 30462 | Pod nadzorom režima Muammara Qadhafija i potencijalni izvor financiranja toga režima. | 23. 3. 2011. |
| 14. | Sirte Oil Company | Sirte Oil Company Building Marsa Al Brega Area P.O. Box 385 Tarabulus Tripoli Libija Tel: +218 21-361-0376 +218 21-361-0390 Fax: +218 21-361-0604 +218 21-360-5118 Email: info@soc.com.ly Mrežna stranica: www.soc.com.ly | Pod nadzorom režima Muammara Qadhafija i potencijalni izvor financiranja toga režima. | 23. 3. 2011. |
| 15. | Waha Oil Company | Waha Oil Company Office Sjedište: Off Airport Road Tripoli Tarabulus Libya Postal Address: P.O. Box 395 Tripoli Libija Tel: +218 21-3331116 Fax: +218 21-3337169 Teleks: 21058 | Pod nadzorom režima Muammara Qadhafija i potencijalni izvor financiranja toga režima. | 23. 3. 2011. |
| 16. | Libyan Agricultural Bank (a.k.a. Agricultural Bank; a.k.a. Al Masraf Al Zirae Agricultural Bank; a.k.a. Al Masraf Al Zirae; a.k.a. Libyan Agricultural Bank) | El Ghayran Area, Ganzor El Sharqya, P.O. Box 1100, Tripoli, Libija; Al Jumhouria Street, East Junzour, Al Gheran, Tripoli, Libija; Email Address agbank@agribankly.org; SWIFT/BIC AGRULYLT (Libya); Tel No. (218)214870586; Tel No. (218) 214870714; Tel No. (218) 214870745; Tel No. (218) 213338366; Tel No. (218) 213331533; Tel No. (218) 213333541; Tel No. (218) 213333544; Tel No. (218) 213333543; Tel No. (218) 213333542; Fax No. (218) 214870747; Fax No. (218) 214870767; Fax No. (218) 214870777; Fax No. (218) 213330927; Fax No. (218) 213333545 | Libijska podružnica Središnje banke Libije | 12. 4. 2011. |
| 17. | Tamoil Africa Holdings Limited (a.k.a. Oil Libya Holding Company) |  | Libijska podružnica libijskoga investicijskog portfelja za Afriku (Libyan Africa Investment Portfolio) | 12. 4. 2011. |
| 18. | Al-Inma Holding Co. for Services Investments |  | Libijska podružnica Fonda za gospodarski i socijalni razvoj | 12. 4. 2011. |
| 19. | Al-Inma Holding Co. For Industrial Investments |  | Libijska podružnica Fonda za gospodarski i socijalni razvoj | 12. 4. 2011. |
| 20. | Al-Inma Holding Company for Tourism Investment | Hasan al-Mashay Street (off al-Zawiyah Street) Tel No.: (218) 213345187 Fax: +218.21.334.5188 e-mail: info@ethic.ly | Libijska podružnica Fonda za gospodarski i socijalni razvoj | 12. 4. 2011. |
| 21. | Libyan Holding Company for Development and Investment |  | Libijska podružnica Fonda za gospodarski i socijalni razvoj | 12. 4. 2011. |
| 22. | Al-Inma Holding Co. for Construction and Real Estate Developments |  | Libijska podružnica Fonda za gospodarski i socijalni razvoj | 12. 4. 2011. |
| 23. | First Gulf Libyan Bank | The 7th of November Street, P.O. Box 81200, Tripoli, Libija; SWIFT/BIC FGLBLYLT (Libija); Tel No. (218) 213622262; Fax No. (218) 213622205 | Libijska podružnica Fonda za gospodarski i socijalni razvoj | 12. 4. 2011. |
| 24. | LAP Green Networks (a.k.a. LAP Green Holding Company) |  | Libijska podružnica libijskoga investicijskog portfelja za Afriku | 12. 4. 2011. |
| 25. | National Oil Wells and Drilling and Workover Company (a.k.a. National Oil Wells Chemical and Drilling and Workover Equipment Co.; a.k.a. National Oil Wells Drilling And Workover Equipment Co.) | National Oil Wells Drilling and Workover Company Building, Omar Al Mokhtar Street, P.O. Box 1106, Tarabulus, Tripoli, Libija Tel No. (218) 213332411; Tel No. (218) 213368741; Tel No. (218) 213368742 Fax (218) 214446743 Email: info@nwd-ly.com Website: www.nwd-ly.com | Libijska podružnica Nacionalne naftne kompanije (NOC) Ta je kompanija osnovana 2010. spajanjem društva National Drilling Co. i National Company for Oil Wells Services. | 12. 4. 2011. |
| 26. | North African Geophysical Exploration Company (a.k.a. NAGECO; a.k.a. North African Geophysical Exploration) | Airport Road, Ben Ghasir 6.7 KM, Tripoli, Libija Tel No. (218) 215634670/4 Fax: (218) 215634676 Email: nageco@nageco.com Mrežna stranica: www.nageco.com | Libijska podružnica Nacionalne naftne kompanije. Godine 2008. NOC postaje 100% vlasnik NAGECO-a | 12. 4. 2011. |
| 27. | National Oil Fields and Terminals Catering Company | Airport Road Km 3, Tripoli, Libija | Libijska podružnica Nacionalne naftne kompanije. | 12. 4. 2011. |
| 28. | Mabruk Oil Operations | Dat El-Emad 2, Ground Floor, PO Box 91171, Tripoli. | Zajedničko društvo: Total i Nacionalna naftna kompanija | 12. 4. 2011. |
| 29. | Zuietina Oil Company (a.k.a. ZOC; a.k.a. Zueitina) | Zueitina Oil Building, Sidi Issa Street, Al Dahra Area, P.O. Box 2134, Tripoli, Libija | Zajedničko društvo: Occidental i Nacionalna naftna kompanija | 12. 4. 2011. |
| 30. | Harouge Oil Operations (a.k.a. Harouge; a.k.a. Veba Oil Libya GMBH) | Al Magharba Street, P.O. Box 690, Tripoli, Libija | Zajedničko društvo: Petro Canada i Nacionalna naftna kompanija | 12. 4. 2011. |
| 31. | Jawaby Property Investment Limited | Cutlers Farmhouse, Marlow Road, Lane End, High Wycombe, Buckinghamshire, UK Other info: Reg no 01612618 (UK) | Podružnica Nacionalne naftne kompanije registrirana u UK | 12. 4. 2011. |
| 32. | Tekxel Limited | One Wood Street, London, UK Other info: Reg no 02439691 | Podružnica Nacionalne naftne kompanije registrirana u UK | 12. 4. 2011. |
| 33. | Sabtina Ltd | 530-532 Elder Gate, Elder House, Milton Keynes, UK Other info: Reg no 01794877 (UK) | Podružnica Libijskoga državnog fonda (Libyan Investment Authority) registrirana u UK. | 12. 4. 2011. |
| 34. | Dalia Advisory Limited (LIA sub) | 11 Upper Brook Street, London, UK Other info: Reg no 06962288 (UK) | Podružnica Libijskoga državnog fonda (Libyan Investment Authority) registrirana u UK. | 12. 4. 2011. |
| 35. | Ashton Global Investments Limited | Woodbourne Hall, PO Box 3162, Road Town, Tortola, Britanski Djevičanski Otoci – (British Virgin Islands – BIV) Other Info: Reg no 1510484 (BVI) | Podružnica Libijskoga državnog fonda (Libyan Investment Authority) registrirana na Britanskim Djevičanskim Otocima. | 12. 4. 2011. |
| 36. | Capitana Seas Limited | c/o Trident Trust Company (BVI) Ltd, Trident Chambers, PO Box 146, Road Town, Tortola, Britanski Djevičanski Otoci (British Virgin Islands – BVI). Ostale informacije: Reg. br.: 1526359 (BVI) | Subjekt u vlasništvu Saadi Qadhafija registriran na Britanskim Djevičanskim Otocima. | 12. 4. 2011. |
| 37. | Kinloss Property Limited | Woodbourne Hall, PO Box 3162, Road Town, Tortola, Britanski Djevičanski Otoci Ostale informacije: Reg. br. 1534407 (BVI) | Podružnica Libijskoga državnog fonda (Libyan Investment Authority) registrirana na Britanskim Djevičanskim Otocima. | 12. 4. 2011. |
| 38. | Baroque Investments Limited | c/o ILS Fiduciaries (IOM) Ltd, First Floor, Millennium House, Victoria Road, Douglas, Otok Man (Isle of Man) Ostale informacije: Reg. br. 59058C (IOM) | Podružnica Libijskoga državnog fonda (Libyan Investment Authority) registrirana na Otoku Man. | 12. 4. 2011. |
| 39. | Mediterranean Oil Services Company (a.k.a. Mediterranean Sea Oil Services Company) | Bashir El Saadawy Street, P.O. Box 2655, Tripoli, Libija. | U vlasništvu ili pod nadzorom NOC-a. | 12. 4. 2011. |
| 40. | Mediterranean Oil Services GMBH (a.k.a. MED OIL OFFICE DUESSELDORF, a.k.a. MEDOIL) | Werdener strasse 8 Duesseldorf Nordhein – Westfalen, 40227 Njemačka | U vlasništvu ili pod nadzorom NOC-a. | 12. 4. 2011. |
| 41. | Libyan Arab Airlines | P.O.Box 2555 Haiti street Tripoli, Libija telefon (sjedište): + 218 (21) 602 093 Faks (sjedište): + 218 (22) 30970 | U 100% vlasništvu libijske vlade. | 12. 4. 2011. |

PRILOG V.

Popis opreme koja bi se mogla upotrebljavati za unutarnju represiju u skladu s odlukama Vijeća Europske unije

1. Vatreno oružje, streljivo i s njima povezani pribor:

1.1 Vatreno oružje koje nije obuhvaćeno Prilogom IV. (Popis robe vojne namjene) Uredbe Vlade Republike Hrvatske o određivanju robe koja se izvozi i uvozi na temelju dozvola.

1.2 Streljivo posebno izrađeno za vatreno oružje navedeno pod 1.1 i posebno izrađeni njegovi sastavni dijelovi;

1.3 Ciljnici za oružje koji nisu obuhvaćeni Prilogom IV. (Popis robe vojne namjene) Uredbe Vlade Republike Hrvatske o određivanju robe koja se izvozi i uvozi na temelju dozvola.

2. Bombe i granate koje nisu obuhvaćene Prilogom IV. (Popis robe vojne namjene) Uredbe Vlade Republike Hrvatske o određivanju robe koja se izvozi i uvozi na temelju dozvola.

3. Vozila:

3.1 Vozila opremljena vodenim topovima posebno izrađenima ili modificiranima za namjere kontrole nemira;

3.2 Vozila posebno izrađena ili modificirana koja se mogu elektrificirati za odbijanje prosvjednika (repel borders);

3.3 Vozila posebno izrađena ili modificirana za uklanjanje barikada; uključujući građevinsku opremu za balističku zaštitu;

3.4 Vozila posebno izrađena za prijevoz ili transfer zatvorenika i/ili pritvorenika;

3.5 Vozila posebno izrađena za razmještanje mobilnih barijera;

3.6 Sastavni dijelovi za vozila navedena pod točkama od 3.1 do 3.5 posebno izrađena za kontrolu nemira.

Ova točka ne uključuje vozila posebno izrađena za gašenje požara.

Za potrebe točke 3.5 naziv »vozila« uključuje prikolice.

4. Eksplozivne tvari i srodna oprema:

4.1 Oprema i uređaji posebno izrađeni za aktiviranje eksplozije električnim ili drugim sredstvima, uključujući naprave na paljenje, detonatore, upaljače, pojačivače eksplozije i gajtan za detonaciju te njihove posebno izrađene sastavne dijelove; osim opreme i uređaja posebno izrađenih za posebnu komercijalnu uporabu koji s eksplozivnim sredstvima prouzročuju pokretanje ili djelovanje druge opreme ili uređaja čija funkcija nije izazivanje eksplozije (npr. punjači zračnih jastuka u automobilima, osigurači (odvodnici) električnog napona uređaja za gašenje (sprinklera));

4.2 Linearni eksplozivni naboji s cutting učinkom koji nisu obuhvaćeni Prilogom IV. (Popis robe vojne namjene) Uredbe Vlade Republike Hrvatske o određivanju robe koja se izvozi i uvozi na temelju dozvola;

4.3 Drugi eksplozivi koji nisu obuhvaćeni Prilogom IV. (Popis robe vojne namjene) Uredbe Vlade Republike Hrvatske o određivanju robe koja se izvozi i uvozi na temelju dozvola;

a. amatol;

b. nitroceluloza (koja sadržava više od 12,5% dušika);

c. nitroglikol;

d. pentaeritritol tetranitrat (PETN);

e. pikril klorid;

f. 2,4,6-trinitrotoluen (TNT).

5. Zaštitna oprema koja nije obuhvaćena Prilogom IV. (Popis robe vojne namjene) Uredbe Vlade Republike Hrvatske o određivanju robe koja se izvozi i uvozi na temelju dozvola;

5.1 Zaštitni prsluci koji su neprobojni i/ili osiguravaju zaštitu od uboda;

5.2 Neprobojne zaštitne kacige, policijske kacige, i neprobojni štitovi.

Ova točka ne obuhvaća:

– opremu posebno izrađenu za sportske aktivnosti;

– opremu posebno izrađenu za sigurnost na radu.

6. Simulatori za vježbanje uporabe vatrenoga oružja koji nisu obuhvaćeni Prilogom IV. (Popis robe vojne namjene) Uredbe Vlade Republike Hrvatske o određivanju robe koja se izvozi i uvozi na temelju dozvola;

7. Oprema za noćno promatranje, toplinsko slikanje te svjetlosne cijevi pojačivači, osim onih obuhvaćenih Prilogom IV. (Popis robe vojne namjene) Uredbe Vlade Republike Hrvatske o određivanju robe koja se izvozi i uvozi na temelju dozvola;

8. Bodljikava žica.

9. Vojni noževi, bojni noževi i bajunete s dužinom oštrice većom od 10 cm.

10. Proizvodna oprema posebno izrađena za sve predmete navedene na popisu.

11. Posebna tehnologija za razvoj, proizvodnju ili uporabu predmeta navedenih na popisu.

Odluka, NN 80/2011-1711